
Parlamentul  României

Camera Deputaţilor

Comisia pentru Sănătate şi Familie                     Nr. 4c-10/ 425/ 28 noiembrie  2018 
BIROULUI PERMANENT

AL

CAMEREI DEPUTAŢILOR,

Vă înaintăm raportul asupra propunerii legislative pentru completarea art.234 din Legea nr. 95/2006 privind reforma în domeniul sănătăţii trimisă Comisiei pentru sănătate şi familie spre dezbatere, în fond, cu adresa nr. Plx 276/2018 din 2 mai 2018.

În raport cu obiectul şi conţinutul reglementării, propunerea legislativă face parte din categoria legilor ordinare.
PREŞEDINTE,

Conf. Dr. Florin Buicu

Parlamentul României

Camera Deputaţilor

Comisia pentru Sănătate şi Familie                     






 Nr. 4c-10/ 425/ 28 noiembrie 2018
RAPORT  

asupra propunerii legislative pentru completarea art.234 din Legea nr. 95/2006 privind reforma în domeniul sănătăţii
În conformitate cu prevederile art.95 din Regulamentul Camerei Deputaţilor, Comisia pentru sănătate şi familie a fost sesizată pentru dezbatere în fond cu propunerea legislativă pentru completarea art.234 din Legea nr. 95/2006 privind reforma în domeniul sănătăţii,  trimisă cu adresa nr. Plx 276/2018 din 2 mai 2018.

Senatul, în calitate de primă Cameră sesizată, a respins iniţiativa legislativă, în şedinţa din 25 aprilie 2018. Potrivit dispoziţiilor art. 75 din Constituţia României, republicată, şi ale art.92 din Regulamentul Camerei Deputaţilor, republicat, Camera Deputaţilor este Cameră decizională. 


 La întocmirea prezentului raport Comisia a avut în vedere :

· avizul favorabil cu observaţii al Consiliului Legislativ (nr.27 din 10.01.2018);
· punctul de vedere favorabil cu observaţii al Guvernului (nr. 439/DPSG din data 23.03.2018);
· punctul de vedere favorabil cu observaţii al Ministerului Sănătăţii (nr. FB 14019 din data 16.01.2018);
· punctul de vedere favorabil cu observaţii al CNAS (nr. RV 4265 din 29/05/2018);
· avizul favorabil al Comisiei pentru drepturile omului, culte şi problemele minorităţilor naţionale (nr.4c-5/249 din 16 mai 2018);

· avizul negativ al Comisiei pentru muncă şi protecţie socială (nr. 4c-7/479 din 22 mai 2018);
· avizul negativ al Comisiei pentru buget, finanţe şi bănci (nr. 4c-2/368 din 19.06.2018) ;
· avizul negativ al Comisiei juridice, de disciplină şi imunităţi 94c-11/424 din 26.11.2018).
Propunerea legislativă are ca obiect de reglementare completarea art. 234 din Legea nr. 95/2006 privind reforma în domeniul sănătăţii, prin instituirea obligaţiei CNAS de a comunica la cererea asiguratului, în termen de 30 de zile, lista cu deconturile efectuate pentru fiecare dintre serviciile medicale, serviciile de îngrijire a sănătăţii, medicamentele, materialele sanitare, dispozitivele medicale şi celelalte servicii la care au dreptul asiguraţii, de care asiguratul a beneficiat în anul precedent.

În conformitate cu prevederile art. 61 din Regulamentul Camerei Deputaţilor, republicat, membrii Comisiei au examinat iniţiativa legislativă, în şedinţa din 27 noiembrie 2018. La lucrările comisiei au fost prezenţi 18 deputaţi din totalul de 18 membri. În raport cu obiectul şi conţinutul său, propunerea legislativă face parte din categoria legilor ordinare . 

În urma dezbaterilor, Comisia pentru sănătate şi familie a  hotărât, cu unanimitate de voturi, să propună plenului Camerei Deputaţilor adoptarea propunerii legislative pentru completarea art.234 din Legea nr. 95/2006 privind reforma în domeniul sănătăţii, cu amendamentele prezentate în anexă. 
              PREŞEDINTE,                                         




SECRETAR,

        Conf. Dr. Florin Buicu                






Dr. Vass Levente
Întocmit, 

Dr. Florin Danciu – consilier  parlamentar



















Anexă
Amendamente  admise 
	Nr.

crt.
	Text propunere legislativă

	Text propus de Comisie

(autorul amendamentului)
	Motivare

	1. 
	Titlul legii

Lege pentru completarea art. 234 din Legea nr. 95/2006 privind reforma în domeniul sănătăţii


	Titlul legii

Nemodificat

	Pentru respectarea normelor de tehnică legislativă.



	2. 
	Art. I. - La articolul 234 din Legea nr. 95/2006 privind reforma în domeniul sănătăţii, republicată în Monitorul Oficial al României, Partea I, nr. 652 din 28 august 2015, cu modificările şi completările ulterioare, după alineatul (1) se introduc patru noi alineate, alin. (2), (3), (4) şi (5), cu următorul cuprins:
“(2) La cerere, CNAS va comunica asiguratului în termen de maxim 30 de zile lista cu deconturile efectuate de CNAS pentru fiecare dintre serviciile medicale, serviciile de îngrijire a sănătăţii, medicamentele, materialele sanitare, dispozitivele medicale şi celelalte servicii la care au dreptul asiguraţii, de care asiguratul a beneficiat în anul precedent, incluzând furnizorii către care CNAS a efectuat plăţile şi data furnizărilor.
(3) Lista prevăzută la alin. (2) va putea fi accesată de asigurat şi prin intermediul sistemului dosarului electronic de sănătate al pacientului.
(4) Dacă deconturile efectuate de CNAS pentru un asigurat depăşesc de trei ori media anuală a deconturilor în decurs de un an, CNAS va comunica din oficiu asiguratului lista prevăzută la alin. (2), în format fizic sau electronic, până cel târziu la data de 1 februarie a anului următor.
(5) Media anuală a deconturilor reprezintă suma tuturor deconturilor efectuate de CNAS în decurs de un an, împărţită la numărul de asiguraţi care au beneficiat de deconturi, şi va fi publicată de către CNAS pe pagina proprie de internet cel târziu până la data de 15 ianuarie a anului următor.”
	      Art. I. – După alineatul (1) al articolului 234 din Legea nr. 95/2006 privind reforma în domeniul sănătăţii, republicată în Monitorul Oficial al României, Partea I, nr. 652 din 28 august 2015, cu modificările şi completările ulterioare, se introduc trei noi alineate, alin. (2) - (4), cu următorul cuprins:
(Comisia pentru sănătate şi familie)
     “(2) La cerere, casa de asigurări de sănătate la care este luată în evidenţă persoana asigurată, comunică în termen de 45 de zile persoanei asigurate sau reprezentantului legal al acesteia, după caz, lista cu serviciile medicale, medicamentele şi dispozitivele medicale de care a beneficiat persoana asigurată în anul precedent, decontate din bugetul Fondului naţional unic de asigurări sociale de sănătate, cu precizarea contravalorii acestora, a furnizorilor care le-au efectuat/eliberat, precum şi a datei efectuării/eliberării acestora.
(Amendament Guvern formulat în punctul de vedere 439/DPSG din data 23.03.2018; amendament Ministerul Sănătăţii formulat în punctul de vedere nr. FB 14019 din data 16.01.2018).
(3) Lista cu serviciile medicale, medicamentele şi dispozitivele medicale de care a beneficiat persoana asigurată în anul precedent, decontate din bugetul Fondului naţional unic de asigurări sociale de sănătate, va putea fi accesată de asigurat şi prin intermediul dosarului electronic al pacientului.

(Comisia pentru sănătate şi familie)
(4) CNAS efectuează, anual sau ori de câte ori este cazul, analize, studii şi prelucrări de date în scopul transparentizării modului în care serviciile medicale, medicamentele şi dispozitivele medicale sunt decontate din bugetul Fondului naţional de asigurări sociale de sănătate, cu respectarea dispoziţiilor legale privind protecţia persoanelor cu privire la prelucrarea datelor cu caracter personal şi libera circulaţie a acestor date.
(Comisia pentru sănătate şi familie)
Se elimină
(Comisia pentru sănătate şi familie)

	Pentru respectarea normelor de tehnică legislativă.

Având în vedere numărul mare de asiguraţi din cadrul sistemului de asigurări sociale de sănătate şi faptul că se instituie o atribuţie suplimentară care ar intra în sarcina personalului existent la CNAS se propune reformularea alineatului (2).

Pentru a da eficienţă propunerii legislative în actualul context legislativ în lipsa identificării şi reglementării sursei de finanţare pentru dezvoltarea sistemului dosarului electronic de sănătate.
Eliminarea prevederilor alin. (4) privind media anuala a deconturilor, întrucât o

medie semnificativă se poate realiza doar pentru servicii similare, respectiv pentru serviciile medicale, medicamentele si dispozitivele medicale care se adresează aceleiaşi boli sau grupe de boli altfel, datorita valorilor diferite (ex. costul pentru o consultaţie simpla pentru o răceala in ambulatoriu fata de costurile unei intervenţii chirurgicale), valoarea medie obţinută prin simpla împărţire a unei valori totale la totalitatea numărului de deconturi nu este aplicabilă / relevantă.



	3. 
	Art. II. - în termen de 60 de zile de la intrarea în vigoare a prezentei legi, Ministerul Sănătăţii va elabora normele metodologice pentru implementarea acesteia.
	Nemodificat

